
OTSUS

Narva

Sihtasutuse Narva Muuseum asutamises osalemine
1. Asjaolud ja menetluse käik

Viimase viie aasta jooksul on Narva linn juhtinud korduvalt Vabariigi Valitsuse tähelepanu Narva bastionide kriitilisele seisukorrale ning toonitanud vajadust midagi ette võtta. Valitsuse suhtumises toimus muutus 2011. aastal pärast Narva linnapea viimast kirja (28.02.2011 nr 1.12/737) ning seejärel korraldatud üldrahvalikku aktsiooni „Bastionide tuli“. 12. detsembril 2011 tegi minister Rein Lang Kultuuriministeeriumi nimel Narva linnale ettepaneku (12.12.2011 nr 7.12/1484) moodustada Narva bastionide ja linnuse haldamiseks ja arendamiseks sihtasutus, mille asutajateks oleksid Narva linn ja Eesti Vabariik. Oma vastuses (10.01.2012 nr 1.10/10089-2) toetas linnapea ministri ettepanekut.

Loodava sihtasutuse ülesandeks on riigi ja linna ühisel jõul oluliselt parandada suutlikkust Narva kindluse kompleksi kuuluva arhitektuuripärandi – Narva linnuse ja bastionide – restaureerimisel ja igapäevasel hooldamisel ning arendada kogu kompleks välja oluliseks turismiobjektiks nii Eestis kui rahvusvaheliselt. Linna ja Kultuuriministeeriumi ühises töögrupis lepiti kokku, et eesmärkide täitmiseks annab Narva linn sihtasutusele varadena üle Hermanni linnuse ja bastionid ning Narva Muuseumi vallasvara, riik korraldab bastionivööndisse jääva reformimata riigimaa üleandmise sihtasutusele. Narva kindluse objektide restaureerimiseks ja kasutuselevõtuks Euroopa Liidu fondidele esitatavate projektide omafinantseeringu garanteerib tulevikus riik. Sihtasutuse tegevuskulusid rahastatakse ühiselt, Narva linna eelarvest sihtasutuse tegevuskuludeks aastas eradatav summa ei kasva, vaid jääb samaks, nagu see oli 2012. aastal ilma muuseumi teenitud omatuluvahenditeta, riik eraldab täiendava rahastusena 2012. aastal 50 000 eurot ja edaspidi 100 000 eurot aastas. 

Sihtasutuse loomises osalemise otsuse peab langetama Linnavolikogu. Volikogu otsusele on lisatud asutamisotsuse eelnõu. Asutamisotsuses märgitakse ära sihtasutuse nimi, asukoht ja aadress; asutajate nimed ja elukohad või asukohad ning aadressid, samuti isikukoodid või registrikoodid; asutaja poolt sihtasutusele üleantav rahasumma või muu vara ja selle väärtus; juhatuse ja nõukogu liikmete nimed, elukohad ning isikukoodid. Asutamisotsusega kinnitatakse ka sihtasutuse põhikiri (eelnõu lisatud, Lisa 2).
2. Õiguslikud alused

Vastavalt Kohaliku omavalitsuse korralduse seaduse § 35 lõike 4 kui sihtasutusel on mitu asutajat või kui äriühingus osaleb lisaks linnale või vallale ka teisi osanikke või aktsionäre, samuti kui vald või linn osaleb liikmena mittetulundusühingus, otsustab osalemise ja selle lõpetamise valla- või linnavolikogu. Muus osas teostab osaniku-, aktsionäri-, asutaja- või liikmeõigusi valla- või linnavalitsuse poolt nimetatud isik. 
Sihtasutuste seaduse § 5 lg 1 kohaselt asutatakse sihtasutus ühe või mitme asutaja poolt määramata ajaks, seatud eesmärgi saavutamiseni või tähtajaliselt.

3. Otsus

3.1 
Osaleda Sihtasutuse Narva Muuseum asutamises.

3.2
Sihtasutuse asutajateks on Narva linn ja Eesti Vabariik. 

3.3 
Võtta teadmiseks juurdelisatud Sihtasutuse Narva Muuseum asutamisotsuse ja põhikirja eelnõud (Lisa 1 ja 2).
3.4. 
Narva Linnavalitsusel korraldada järgmiste Narva linnale kuuluvate kinnistute üleadmist sihtasutusele Narva Muuseum:

3.4.1. Ida-Viru maakonnas Narva linnas Peterburi mnt 2, 63380 m2, katastritunnus 51101:001:0033;  

3.4.2. Ida-Viru maakonnas Narva linnas Vestervalli 21, 5232 m2, katastritunnus 51101:003:0064;  

3.4.3. Ida-Viru maakonnas Narva linnas Tuleviku tn 10, 6548 m2, katastritunnus 51101:001:0012;  

3.4.4. Ida-Viru maakonnas Narva linnas Gloria bastion, 39954 m2, katastritunnus 51101:003:0063; 

3.4.5. Ida-Viru maakonnas Narva linnas Gloria vallikraav, 6389 m2, katastritunnus 51101:003:0062;  

3.4.6. Ida-Viru maakonnas Narva linnas Pimeaia tn 1, 12 192 m2, katastritunnus 51101:003:0045; 
3.4.7 Ida-Viru maakonnas Narva linnas Pimeaed, 31 312 m2, katastritunnus 51101:002:0071; 

3.4.8 Ida-Viru maakonnas Narva linnas Sadama tee 2, 10 279 m2, katastritunnus 51101:003:0075; 
3.4.9 Ida-Viru maakonnas Narva linnas Sadama tee 9, 19628 m2, katastritunnus 51101:003:0090; 

3.4.10 Ida-Viru maakonnas Narva linnas Jõe tn 1c, 5109 m2, katastritunnus 51101:001:0058.
4. Rakendussätted

4.1
Otsus jõustub vastuvõtmisest.

4.2
Käesolevat otsust on võimalik vaidlustada Tartu Halduskohtu Jõhvi kohtumajas 
30 päeva jooksul alates otsuse jõustumisest.

